Ասուան

**Ասուան** (, *Ասվան*; ղպտ. ⲥⲟⲩⲁⲛ (Սուան), ), քաղաք Եգիպտոսում, Ասուանի նահանգապետության կենտրոնը։ Նախկինում կոչվում էր *Սիենե* կամ *Սիենա*։

Բնակչությունը 2012 թվականի դրությամբ կազմում էր 290 327 մարդ։

## Աշխարհագրություն
Գետային նավահանգիստ է Նեղոս գետի աջ ափին, առաջին քարվաստից ներքև։

### Կլիմա
Ասուանը աշխարհի ամենաչոր (և շոգ) բնակավայրերից մեկն է։ Տարեկան թափվում են ընդամենը 1,4 մմ տեղումներ (այդքան տեղումներ թափվում են մեկ ժամվա ընթացքում)։ Բազմաթիվ ամիսների ընթացքում անձրև ընդհանրապես չի տեղում։

Ձմռանը ցերեկը ջերմաստիճանը սովորաբար կազմում է +20…+25&nbsp;˚C, գիշերը՝ մոտ +10&nbsp;˚C: Ամռանը ջերմաստիճանը սովորաբար գերազանցում է +40&nbsp;˚C ցերեկը և կազմում է մոտ +25&nbsp;˚C գիշերը։ Ձմռանը ջերմաստիճանը կարող է իջնել գրեթե մինչև 0&nbsp;˚C-ը, ամռանը՝ գերազանցում է +50&nbsp;˚C:

Ամենաբարձր ջերմաստիճանը պատմության ընթացքում գրանցվել է 1973 թվականի մայիսի 22-ին (51&nbsp;˚C), իսկ ամենացածր ջերմաստիճանը՝ 1989 թվականի հունվարի 6-ին (-2&nbsp;˚C):




## Տնտեսություն
Ասուան քաղաքում կան քիմիական, տեքստիլ, կաշվի-կոշիկի արդյունաբերության ձեռնարկություններ, շրջակայքում՝ երկաթի և շինարարական քարի (սիենիտի) արդյունահանություն։ Ասուանի մոտ Սովետական Միության օգնությամբ, կառուցվել է Ասուանի բարձրադիր ամբարտակի ջրաէներգետիկական կոմպլեքսը։ Զբոսաշրջության կենտրոն է, մուսուլմանական ուխտատեղի։ Ասուանում գործում են բուսաբանական այգին, Կահիրեի հնությունների թանգարանի մասնաճյուղը։

Քաղաքում է տեղակայված Եգիպտոսի զինված ուժերի ցամաքային զորքերի Հարավային ռազմական շրջանի ղեկավարությունը։

## Տեսարժան վայրեր
Քաղաքում են գտնվում՝
* Էլեֆանտինա կղզին
* Բուսաբանական այգին
* Աղա խանի ամառանոցը և դամբարատունը
* Իշխանավորների գերեզմանոցները
* Սուրբ Սիմեոնի տաճարի ավերակները

Քաղաքի տեսարժան վայրերի դիտումը հիմնականում իրականացնում են Նեղոս գետով ոչ մեծ առագաստանավով։ Առագաստանավի ստանդարտ երթուղին անցնում է վերոնշյալ տեսարժան վայրերով։ Սուրբ Սիմեոնի տաճարի ավերակների այցելության համար առաջարկվում են ուղտեր Աղա խանի դամբարանատնից ոչ հեռու։ Այնտեղից կարելի է ուղևորվել դեպի նուբիական գյուղ, որը գտնվում է անապատում։

Մի քանի տասնյակ կիլոմետր դեպի հարավ գտնվում են՝
* Ֆիլե կղու տաճարները,
* Ասուանի ջրամբարը,
* Ասուանի քարհանքերը (կոթող)

## Տրանսպորտ
Քաղաքը սպասարկում է Ասուանի միջազգային օդանավակայանը։ Հասանելի են նաև գնացքները և ավտոբուսները։ Քաղաքում գործում են նաև տաքսիներ և ռիկշաներ։

## Պատկերասրահ

Պատկեր:Archangel Michael's Coptic Orthodox Cathedral, built in the Coptic style 2006-10-EGYPT-ASWAN.jpg|Ղպտական ոճով կառուցված ուղղափառ եկեղեցի
Պատկեր:El-Tabia Mosque in Aswan.jpg|Ասուանի Էլ-Տաբիա մզկիթը
Պատկեր:Railway Station Street, Aswan, Egypt, Oct 2004 A.jpg|Տեսարան փողոցից, որը կապում է երկաթուղային կայարանը Նեղոսի հետ
Պատկեր:Aswan street parallel to Corniche, Egypt, October 2004.jpg|Գետի ափին զուգահեռ քաղաքի փողոցը
Պատկեր:Lotus-tower near Aswan.jpg|Ասուանի մոտ գտնվող Լոտուս-Թաուեր աշտարակը
Պատկեր: Assuan.jpg|Ասուան քաղաքի տեսարանը
Պատկեր:Nile N517266177 30554 627.jpg|Նեղոս գետը քաղաքի մոտ
Պատկեր:Aswan Nubian Museum entrance.jpg|Նուբիական թանգարանի մուտքը


## Տես նաև
* Ասուանի ջրամբար
* Էլեֆանտինա
* Նուբիական թանգարան (Ասուան)
* Ասուանի քարհանքեր

## Ծանոթագրություններ

## Գրականություն
* Պ.Վ. Գուստերին Արաբական Արևելքի քաղաքները։ — Մ.: Восток—Запад, 2007. — 352 с. — (Հանրագիտարանային տեղեկատու). — 2000 օր. — ISBN 978-5-478-00729-4

Կատեգորիա:Աստվածաշնչյան վայրեր
Կատեգորիա:Զբոսաշրջությունը Եգիպտոսում